armvectores/hy_wikipedia_2023 huggingface dataset:
Բեատրիս Սթրեյթ

Բեատրիս Սթրեյթ (անգլ.՝ Beatrice Straight, օգոստոսի 2, 1914(1914-08-02)[…], Old Westbury, Նասաու շրջան, Նյու Յորք, ԱՄՆ - ապրիլի 7, 2001(2001-04-07)[…], Լոս Անջելես, Կալիֆոռնիա, ԱՄՆ), ամերիկացի դերասանուհի,  «Օսկար» և «Թոնի» մրցանակների դափնեկիր։


== Կենսագրություն ==
Բեատրիս Սթրեյթը ծնվել է 1914  թվականի օգոստոսի 2-ին Նյու Յորք նահանգի Օլդ Ուեստբարի գյուղում, բանկիր Ուիլարդ Դիքերմանի և Դորոթա Փեյն Ուիթնիի ընտանիքում։ Երբ Բեատրիսը եղել է չորս տարեկան, նրա հայրը մահացել է գրիպի համաճարակի ժամանակ Ֆրանսիայում, որտեղ Առաջին համաշխարհային պատերազմի ժամանակ ծառայում էր ամերիկյան բանակում։
Մոր՝ բրիտանացի գյուղատնտես Լեոնարդո Ք․ Էլմխիրստեի հետ երկրորդ ամուսնությունից հետո ընտանիքը տեղափոխվել է Մեծ Բրիտանիա։ Այնտեղ Բեատրիսը կրթություն է ստացել  և զբաղվել դերասանական կարիերայով սիրողական թատերական բեմադրություններում։
Վերադառնալով ԱՄՆ՝ նա շարունակել է խաղալ բեմում, իսկ 1939 թվականին կայացել է նրա բրոդվեյան առաջնաելույթը «Մոլագարը» պիեսում։ Դրանից բացի նա կատարել է դերեր  «Տասներկուերորդ գիշերը» (1941), «Մակբեթ» և «Տիգել» (1953) բեմադրություններում, որում կատարած դերի համար արժանացել է  «Թոնի» մրցանակի։
Թատրոնում խաղալուց բացի Բեատրիսը նկարահանվել է կինոյում և հեռուստատեսության համար։ Նրա մասնակցությամբ առավել հայտնի ֆիլմերից է «Հեռուստացանց» (1976) կինոնկարը Ուիլյամ Հոլդենի մասնակցությամբ, որտեղ նա խաղացել է անհավատարիմ ամուսնու կնոջ դեր, որի համար Բեատրիսն արժանացել է  «Օսկար»  երկրորդ պլանի լավագույն կանացի դերի համար»։ Այդ դերը մնում է ամենակարճը (5 րոպե 40 վարկյան  էկրանային ժամանակ) «Օսկարի» պատմության մեջ, որն արժանացել է մրցանակի։
Բեատրիսը ամուսնացած է եղել երկու անգամ։ Նրա առաջին ամուսինը եղել է Ֆրենչման Լուիս Դոլվետը՝ ձախամետ ակտիվիստ, «United Nations World» ամսագրի խմբագիր, իսկ ավելի ուշ կինոպրոդյուսեր։ 1949 թվականին նրանք ամուսնալուծվել են, և Բեատրիսն անմիջապես ամուսնացել է դերասան, պրոդյուսեր Փիթեր Քուկսոնի հետ, ումից ունեցել է երկու որդի։
Կյանքի վերջին տարիները Բեատրիսը տառապել է Ալցհայմերի հիվանդությամբ։ Նա մահացել է 2001 թվականի ապրիլի 7–ին Լոս Անջելեսում  թոքաբորբից, 86 տարեկան հասակում և մահից հետո եղել է դիակիզվել է։


== Ընտրյալ ֆիլմագրություն ==


== Մրցանակներ ==
«Օսկար» 1977 – Երկրորդ պլանի կանացի լավագույն դերակատարում («Հեռուստացանց»)
«Թոնի» 1953 – «Լավագույն կանացի դեր պիեսում» («Տիգել»)


== Ծանոթագրություններ ==
(8824) Գենտա

(8824) Գենտա (անգլ.՝ Genta), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 18-ին Մասանորի Մացույամայի և Կաձուրո Վատանաբեի կողմից Կուշիրոյում։
Միջին հեռավորությունը Արեգակից կազմում է 2,802314 ա. մ., առավելագույնը մոտենում է 2,3254 ա. մ. հեռավորության վրա և հեռանում 3,2792 ա. մ.։ Արեգակի շուրջ մեկ ամբողջական պտույտ է կատարում 1713,46 երկրային օրվա ընթացքում, իր ուղեծրով շարժվելով միջինում 0,210101 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8824) Գենտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դորոթեա Լանժ

Դորոթեա Լանժ (անգլ.՝ Dorothea Lange, ի ծնե` Dorothea Margaretta Nutzhorn, մայիսի 26, 1895(1895-05-26), Հոբոկեն, Նյու Ջերսի, ԱՄՆ[…] - հոկտեմբերի 11, 1965(1965-10-11)[…], Սան Ֆրանցիսկո, Կալիֆոռնիա, ԱՄՆ[…]), ամերիկացի լուսանկարիչ և ֆոտոլրագրող, վավերագրական լուսանկարչության նշանավոր ներկայացուցիչ։


== Կենսագրություն ==

Յոթ տարեկան հասակում հիվանդացել է պոլիոմիելիտով, ինչն ազդել է նրա հետագա առողջության վրա։ Լուսանկարչի կարիերան սկսել է Նյու Յորքում, սովորել է Կլարենս Ուայթի մոտ։ 1915 թվականին ամուսնացել է նկարիչ Մեյնարդ Դիքսոնի հետ։ Հետո տեղափոխվել է Սան Ֆրանցիսկո (1918), բացել այնտեղ լուսանկարչական ստուդիա. առավել հայտնի է Մեծ ճգնաժամի ժամանակաշրջանի լուսանկարներով (1935 թվականից հետո)։
1935 թվականին բաժանվել է Դիքսոնից և ամուսնացել տնտեսագիտության պրոֆեսոր Փոլ Թեյլորի հետ։ 1941 թվականի ճապոնիայի հարձակումից հետո նկարահանվել է «Փերլ Հարբորում»-ում։ 1952 թվականին դարձել է Aperture ֆոտոամսագրի հիմնադիրներից մեկը։ 1953-1954 թվականներին հատուկ «Life» ամսագրի համար սկսել է աշխատել «Երեք մորմոնական քաղաքներ» լուսանկարների շարքի վրա։ 1958 թվականից իր երկրորդ ամուսնու՝ Փոլ Թեյլորի հետ մեկնել է համաշխարհային ճանապարհորդության։ Շատ է հիվանդացել և մահացել է կերակրափողի քաղցկեղից։


== Պատկերասրահ ==

		
		
		


== Ծանոթագրություններ ==


== Գրականութուն ==
Partridge E. Restless spirit: the life and work of Dorothea Lange. New York: Viking, 1998
Spirn A.W. Daring to look: Dorothea Lange’s photographs and reports from the field. Chicago: University of Chicago Press, 2008
Gordon L. Dorothea Lange: a life beyond limits. London; New York: W.W. Norton & Co., 2009
Արթուր Ստեփանյան (այլ կիրառումներ)

Արթուր Ստեփանյան անվամբ հայտնի են մի քանի անձնավորություններ.

Արթուր Արսենի Ստեփանյան — հայ քաղաքական գործիչ, ՀՀ ԱԺ պատգամավոր։
Արթուր Կալինի Ստեփանյան — հայ ֆուտբոլիստ։
Արթուր Համլետի Ստեփանյան — հայ իրավաբան, դատավոր։
Արթուր Սենիկի Ստեփանյան — ՀՀ պետական գործիչ, ՀՀ կենտրոնական բանկի խորհրդի անդամ։
Ստեփանյան Արթուր Վանիկի - Քառօրյա և 44 օրյա երկրորդ Արցախյան պատերազմի մասնակից
(6935) Մորիսոտ

(6935) Մորիսոտ (անգլ.՝ Morisot), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,27745 ա. մ., առավելագույնը մոտենում է 2,0805 ա. մ. հեռավորության վրա և հեռանում 2,4744 ա. մ.։ Արեգակի շուրջ մեկ ամբողջական պտույտ է կատարում 1255,37 երկրային օրվա ընթացքում, իր ուղեծրով շարժվելով միջինում 0,286768 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6935) Մորիսոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սան Մարտի դե Ռիուկորբ

Սան Մարտի դե Ռիուկորբ  (իսպ.՝ Sant Martí de Riucorb, կատ.՝ Sant Martí de Riucorb), մունիցիպալիտետ Իսպանիայում։ Մտնում է Լեյդա ինքնավար համայնքի մեջ՝ Կատալոնիա պրովինցիայում։ Գտնվում է Ուրժել շրջանում։ Զբաղեցնում է 34,9 կմ² մակերես։ Բնակչությունը կազմում է 685 (2010 թվական)։


== Ծանոթագրություններ ==


== Արտաքին հղումներ ==
Ayuntamiento de Sant Martí de Riucorb Archived 2008-03-22 at the Wayback Machine.
Instituto de Estadística de Cataluña
Կաշտանկա (պատմվածք)

Անվան այլ կիրառումների համար տե՛ս՝ Կաշտանկա (այլ կիրառումներ)Կաշտանկա (ռուս.՝ Каштанка), ռուս գրող Անտոն Չեխովի պատմվածքներից։ Հրատարակվել է 1887 թվականին «Նոր ժամանակներ» թերթում Սուրբ Ծննդին՝  «Ուսումնական հասարակություն» վերնագրով։


== Սյուժե ==
Կաշտանկա անունով երիտասարդ շիկակարմիր շուն, մռութով շատ նման աղվեսին, կորցրել էր իր տիրոջը՝ ատաղծագործ Լուկա Ալեքսանդրիչին։ Նա փորձում է գտնել նրա հետքը, սակայն անօգուտ։ Ուշ գիշերով ուժերը կորցրած, Կաշտանկան քնում է  շքամուտքի դռների մոտ, որտեղ նրան պատահմամբ գտնում է ոմն խորհրդավոր անծանոթը, հետագայում պարզվում է, որ նա ծաղրածու էր։ Նա շոյում է կենդանուն և տանում է իր հետ կրկես։ Կաշտանկան ստանում է նոր մականուն՝ Տյոտկա։ Շունը հայտնվում է անծանոթ միջավայրում,  հանդիպում է այլ կենդանիների՝ սագ Իվան Իվանովիչին, կատու Ֆյոդր Տիմոֆեիչին և խոզուկ Խավռոնյա Իվանովիչին։ Պարոն Ժորժը Կաշտանկային սովորեցնում է տարատեսակ հնարքներ և փորձում է հանդես գալ նոր համարով։ Սակայն սագը մահանում է (ըստ նկարագրի նրան պատահմամբ սպանել էր ձին՝ կանգնելով նրա վրա), Կաշտանկայի դեբյուտը դեռ չէր ավարտվել, երբ նա ներկայացման ժամանակ  ճանաչեց իր նախկին տերերին՝ Լուկա Ալեքսանդրիչին և նրա որդի Ֆեդյային, որից հետո  ուրախ հաչոցով նետվում է նրանց մոտ։ Տյոտկան գտնում է իր նախկին տերերին։


== Կերպարներ ==


==== Գլխավոր հերոսներ ====
Կաշտանկա
Լուկա Ալեքսանդրիչ՝ ատաղծագործ, Կաշտանկայի նախկին տերը
Պարոն Ժորժ՝ ծաղրածու, Կաշտանկայի նոր տերը
Ֆեդյուշկա՝ Լուկա Ալեքսանդրիչի որդին
Ֆյոդր Տիմոֆեիչ ՝ վարժեցրած կատու
Իվան Իվանովիչ՝ սագ
Խավռոնյա Իվանովիչ՝ խոզուկ


== Էկրանավորում ==
Կաշտանկա՝ ռեժիսոր Օլգա Պրեոբրաժենսկայի սովետական, գեղարվեստական սև-սպիտակ համր ֆիլմ (1926)
Կաշտանկա՝ 1952 թվականի սովետական մուլտֆիլմ
Կաշտանկա՝ ռեժիսոր Ռոման Բալայանի սովետական, գեղարվեստական ֆիլմ (1975)
Կաշտանկա՝ ռուսական սովետական ֆիլմ (1994)
Կաշտանկա՝ 2004 թվականի ռուսական մուլտֆիլմ


== Ծանոթագրություններ ==


== Արտաքին հղումներ ==
Текст произведения в виртуальной библиотеке ФЭБ
«Կաշտանկա» Տեսանյութը ՅուԹյուբում
http://rudocs.exdat.com/docs/index-79274.html — информация о реальной основе повести.
http://mp3sort.biz/topic25990-620.html — аудиоверсия мюзикла «Страсти по Каштанке».
http://old.russ.ru/culture/99-04-07/zorina.htm — рецензия на мюзикл «Страсти по Каштанке».
Գրիշա Գրիգորյան

Գրիշա Արամայիսի Գրիգորյան (ապրիլի 15, 1956(1956-04-15), Ուզունթալա, Իջևանի շրջան, Հայկական ԽՍՀ, ԽՍՀՄ), վիրաբույժ, վնասվածքաբան։ Հայաստանի բանակի բժշկական ծառայության պահեստի մայոր՝ (2000 թվական)։


== Կենսագրություն ==
Ավարտել է Երևանի պետական բժշկական ինստիտուտը (1967 թվական)։ 1955-1958 թվականներին ծառայել է ԽՍՀՄ Զինված ուժեր-ում։ 1967-2000 թվականներին աշխատել է Տաջիկստանում, ՀԽՍՀ ՆԳ համակարգում, Երևանի 12-րդ պոլիկլինիկայում, 2-րդ բուժսանմասի վնասվածքաբանական կետում։ 2000-2002 թվականներին՝ ՀՀ ՊՆ № զորամասի բուժմասի պետ։ 2002 թվականին զորացրվել է։
1988 թվականին ստեղծել է երևանաբնակ իջևանցիների «Այգեհովիտ» ինքնապաշտպանական աշխարհազորը, կամավոր մեկնել Իջևանի շրջանի Այգեհովիտ, Վազաշեն և Ազատամուտ գյուղերը, կազմակերպել բուժօգնություն, շրջան առաքել զինամթերք, սննդամթերք, վառելանյութ։ 1991 թվականին կամավոր մեկնել է ԼՂՀ Շահումյանի շրջան, արժել և վիրահատել է վիրավոր ազատամարտիկների, խաղաղ բնակիչների։


== Ծանոթագրություններ ==
Բաշգեղ (Խորասանի գավառ)

Բաշգեղ, գյուղ Արևմտյան Հայաստանում, Էրզրումի վիլայեթի Բասենի գավառակում՝ Ստորին Բասենում։ Գտնվում էր Ստորին Բասենի հարավ-արևելյան մասուն, Ձիթհանք գյուղից 10 կմ հարավ-արևելք, բարձրադիր սարահարթի վրա, որտեղից սկիզբ են առնում Արաքս գետի մի քանի վտակներ։


== Բնակչություն ==
XIX դարի վերջին ուներ 110 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ալոն

Անվան այլ կիրառումների համար տե՛ս՝ Ալոն (այլ կիրառումներ)Ալոն, գյուղ Արևմտյան Հայաստանում, Վանի վիլայեթի Կարճկանի գավառակում։


== Քրդեր ==
XX դարի սկզբին ուներ 38 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ստեպնոեի շրջան

Ստեպնոեի շրջան (ռուս.՝ Степновский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1972 թվականին։ Վարչական կենտրոնը՝ Ստեպնոե։


== Աշխարհագրություն ==
Շրջանի տարածքի մակերեսը կազմում է 1886,66 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 21978 մարդ։ Բնակչության խտությունը կազմում էր 11,65 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Անի Երանյան

Անի Երանյան (փետրվարի 4, 1991(1991-02-04), Երևան, Հայկական ԽՍՀ, ԽՍՀՄ), հայ դերասանուհի, հաղորդավարուհի և երգչուհի։


== Կենսագրություն ==
Ծնվել է 1991թ. փետրվարի 4-ին, Երևանում։ 2006 թվականին ավարտել է Երևանի թիվ 44 միջնակարգ դպրոցը և ընդունվել է Երևանի թատրոնի և կինոյի պետական ինստիտուտի դերասանական բաժինը։ Մասնակցել է մի շարք մրցույթների, մեծ մասամբ գեղեցկության։ 2010-2013 թվականները «Հայաստանի հանրային» հեռուստաընկերության  և «Սիգմա TV» ընկերության, վարել է «Թոփ 10» և «Թեժ տասնյակ» հաղորդումները։


== Ֆիլմագրություն ==


== Տեսահոլովակներ ==
2006 - Սիրել
2008 - Ես քեզ սիրում եմ


== Ծանոթագրություններ ==


== Արտաքին հղումներ ==
Անի Երանյանը սինեմանիա.ամ կայքում Archived 2020-02-25 at the Wayback Machine.
Քարագլուխի պատմության և մշակույթի անշարժ հուշարձանների ցանկ (Վայոց ձորի մարզ)

Անվան այլ կիրառումների համար տե՛ս՝ Քարաբերդի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Վայոց ձորի մարզի Քարագլուխ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 25 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կութ (Գյավաշի գավառ)

Անվան այլ կիրառումների համար տե՛ս՝ Կութ (այլ կիրառումներ)Կութ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ռոբերտ Սարգսյան (իրավաբան)

Անվան այլ կիրառումների համար տե՛ս՝ Ռոբերտ Սարգսյան (այլ կիրառումներ)Ռոբերտ Եղիշի Սարգսյան (ծնվ. 28 սեպտեմբերի 1957 թ., գ. Արաքս, Հոկտեմբերյանի շրջան), հայ իրավաբան, ՀՀ վարչական դատարանի նախկին դատավոր։


== Կրթություն ==
1976 թ. ավարտել է Երևանի թիվ 26 պրոֆտեխնիկական ուսումնարանը։
1982-1987 թթ. սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեությունը ==
1991-1995 թթ. - Երևանի Սպանդարյանի շրջանային խորհրդի գործադիր կոմիտեի իրավախորհրդատու։
1995-1996 թթ. - «Հայկոնտրակտ» պետական ձեռնարկության իրավախորհրդատու։
1996-1998 թթ. - Երևանի Սպանդարյան շրջանի ժողովրդական դատարանի գրասենյակի պետ։
1999-2001 թթ. - ՀՀ տնտեսական դատարանի գրասենյակի պետ, այնուհետև՝ աշխատակազմի ղեկավար։
2001-2008 թթ. - ՀՀ տնտեսական դատարանի դատավոր։
2008-2009 թթ. - Երևանի քաղաքացիական դատարանի դատավոր։
2009 թ. փետրվարի 27-ին ՀՀ Նախագահի հրամանագրով նշանակվել է ՀՀ վարչական դատարանի դատավոր՝ դադարեցնելով Երևանի քաղաքացիական դատարանի դատավորի լիազորությունները։
2015 թ. մարտի 6-ին ՀՀ Նախագահի հրամանագրով լիազորությունները դադարեցվել են դատավորի պաշտոնում նշանակմանը խոչընդոտող ֆիզիկական արատ կամ հիվանդություն ձեռք բերելու կապակցությամբ։


== Ծանոթագրություններ ==
Մատուտակ խոզանավոր

Մատուտակ խոզանավոր (լատ.՝ Glycyrrhiza echinata), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
80-100 սմ բարձրությամբ բազմամյա խոտաբույս է։ Ցողունը ճյուղավորված է։ Տերևներն ունեն 5-12 սմ երկարություն։ Տերևիկները 3-6 զույգ են, էլիպսաձև և տակի կողմից բազմաթիվ գեղձերով։ Ծաղկաբույլը խիտ է, գնդաձև կամ օվալ։ 5-7 մմ երկարությամբ պսակը բաց մանուշակագույն է։ Ունդերը վերին մասում խիտ են և երկար խոզանաձև-գեղձային, հիմքի մոտ՝ մերկ, 1-3 սերմերով։


== Տարածվածություն ==
Հանդիպում է միայն Երևանի (Զեյվա, Սիս գյուղերի և Էջմիածին քաղաքի շրջակայք) և Մեղրու (Լեհվազ գյուղի շրջակայք) ֆլորիստիկական շրջաններում։ Ընդհանուր արեալը ընդգրկում է Կովկասը, Միջին Եվրոպան, միջերկրածովյան ավազանի երկրները, Անատոլիան, Իրանը, Արևմտյան Սիբիրի հարավարևմտյան մասը և Միջին Ասիայի հյուսիսարևմտյան մասը։


== Էկոլոգիա ==
Աճում է ստորին լեռնային գոտում՝ ծովի մակարդակից 800-900 մ բարձրությունների վրա, գետերի և առուների ափերին։ Ծաղկում է մայիս-հունիս ամիսներին, պտղաբերում՝ հունիս-օգոստոսին։


== Պահպանություն ==
Խոցելի տեսակ է։ Աճում է ինտենսիվ յուրացվող տարածքներում։ Տարածման և բնակության շրջանների մակերեսը 500 կմ²-ից պակաս է։ Տեսակի շատ մեծ ընդհանուր տարածման պատճառով սպառնալիքի կատեգորիան իջեցվել է։ Հայաստանի Կարմիր գրքի առաջին հրատարակության մեջ ընդգրկված էր որպես անհետացած տեսակ։ Հայտնի են մի քանի պոպուլյացիաներ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Ալի-Վարազ

Ալի-Վարազ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Apple A7

Apple A7, 64-բիթանոց, 2 միջուկային Apple ընկերության, Apple Ax շարքի ARM-միկրոպրոցեսոր։ Cyclone-ի միկրոճարտարապետությամբ։ Օգտագործում է ARMv8 հրահանգների հավաքածու։


== Նկարագրություն ==
Apple A7-ը 64-բիթանոց ARM-չիպով առաջին արդյունաբերված պրոցեսորն է, ինչն էլ Apple Ax շարքի զարգացման մեջ մեծ դեր է խաղում։
Apple ընկերությամբ հայտարարված է եղել, որ Apple A7-ը պատկանում է սեղանային պրոցեսորների կարգին։ Եվ չիպի միկրոճարտարապետության անկախ անալիզը հաստատեց, որ նույն քանակով գործողություններ կատարող բլոկեր և վերադասավորման բուֆեր կարելի է գտնել Intel ընկերությամբ արտադրված ժամանակակից սեղանային պրոցեսորներում։
Apple A7 պրոցեսորները առնվազն երկու անգամ ավելի արդյունավետ են, քան Apple A6 չիպերը, որոնք տեղադրված են iPhone 5-ում։ Դա իրականացվում է ինչպես LPDDR3 հիշողության շնորհիվ, այնպես էլ հրամանների համակարգի նոր հրահանգներով, պրոցեսորի գրանցման թվի ավելացմամբ (16-ից մինչև 32, ինչպես РОН այնպես էլ FPU), և ավելի արագ SIMD գործողությունների ավելացմամբ։
Չիպը ունի 102 միլիմետր քառակուսի մակերես և պարունակում է միլիարդից քիչ շատ տրանզիստորներ։ Այն պարունակում է գրաֆիկական պրոցեսոր (GPU), ինչպես կարծում են AnandTech-ում և Chipworks-ի մասնագետները, դա PowerVR G6430 է 4-կլաստերային կոնֆիգուրացիա։
Արտադրված է 28 նանոմետրանոց HKMG պրոցեսով, Samsung ընկերության գործարանում։
Տվյալների համար L1 էեշերի չափսը` 64 կբ է, հրահանգներինը` 64 կբ, իսկ L2-ինը` 1 մբ (այն երկու միջուկների համար ընդհանուր է)։
Պրոցեսորը ունի ավելի բարձր արտադրողականություն, քան անցյալ պրոցեսորները։ Էներգիայի պահպանման բարելավման համար A7-ի հետ սարքերում օգտագործվում է M7 հատուկ մասնագիտացված պրոցեսոր (միկրոկառավարիչ), աշխատող ARM Cortex-M3 միջուկի հիմքի վրա, որն տարբեր վերամշակում է ազդանշանները տարբեր սենսորներից (աքսելերոմետր, գիրոսկոպ և այլն)։
TDP Apple A7 ենթադրաբար` 2-3W:


== Օգտագործում ==
Apple A7 պրոցեսոր օգտագործող սարքեր`

iPhone 5s` 2013 թվականի սեպտեմբեր
iPad Air (1.4 ԳՀց հաճախականությամբ) — 2013 թվականի հոկտեմբեր
iPad mini with retina display (iPad mini 2) — 2013 թվականի հոկտեմբեր
iPad mini 3 — 2014 թվականի հոկտեմբեր


== Տես նաև ==
Apple A9Apple A10IPhone 5SIPhone 6s (iPhone 6s Plus)IOS 10


== Ծանոթագրություններ ==
Իսակկղաու

Իսակկղաու (վրաց.՝ ისაკყაუ), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Քարելից հեռու է 3 կմ։


== Ծանոթագրություններ ==
Նորա Ջեմիսին

Նորա Կ. Ջեմիսին (անգլ.՝ Nora K. Jemisin, սեպտեմբերի 19, 1972(1972-09-19), Այովա Սիթի, Այովա, ԱՄՆ), ամերիկացի ֆանտաստ գրող և բլոգեր։ «Լոկուս», «Նեբյուլա» և «Հյուգո» մրցանակների դաֆնեկիր, ընդ որում վերջին մրցանակը ստացել է երեք տարի անընդմեջ։


== Կենսագրություն ==
Նորան ծնվել է Այհովա նահանգի Այհովա Սիթիում։ Մանկությունը անցել է Նյու Յորքում և Մոբիլում (Ալաբամա)։ 1990-1994-ական թվականներին սովորել է Տուլենի համալսարանում, ստանալով հոգեբանության բակալավրի աստիճան։ Մագիստրատուրան ավարտել է Մերիլենդի համալսարան Քոլեջ Պարկում։ Ներկայումս ապրում է Նյու Յորքում։
Գրողի կարիերան սկսել է 2002 թվականին, գրել է մի քանի պատմվածքներ և վեպեր։ 2010 թվականին Նորայի «Non-Zero Probabilities» պատմվածքը հայտնվել է  «Նեբյուլա» և «Հյուգո» մրցանակների եզրափակչում` «Լավագույն պատմվածք » անվանակարգում։
Դեբյուտային վեպը` «Հարյուր հազար թագավորությունը» 2010 թվականին առաջադրվել է Նեբյուլա» մրցանակի  «Լավագույն վեպ» կատեգորիայում։ 2011 թվականին առաջադրվել է «Հյուգո», «Ֆենտզիի համաշխարհային մրցանակի» և «Լոկուս» մրցանակների (հաղթել է  «Լավագույն դեբյուտային վեպ» անվանակարգում)։
2016 թվականին նրա «Հինգերորդ սեզոն» վեպը «Կործանված Երկիր» շարքից որպես լավագույն վեպ արժանացել է «Հյուգո» մրցանակի։ Այդ շարքի շարունակությունը` Օբելիկսի դարպասները»` 2017 թվականին դարձել է «Հյուգո»-ի մրցանակակիր։ «Քարե դրախտ» շարքի երրորդ վեպը 2018 թվականին արժանացել է ֆանտաստիկ ստեղծագործությունների հեղինակների համար նախատեսվված երեք գլխավոր մրցանակներ`«Լոկուս», «Նեբյուլա» և «Հյուգո»։


== Ծանոթագրություններ ==
Աստերոիդների ցանկ (190301-190400)

Աստերոիդների ցանկ (190201-190300)  • Աստերոիդների ցանկ  • Աստերոիդների ցանկ (190401-190500)
 Աստերոիդների ցանկ (190201-190300)  • Աստերոիդների ցանկ  • Աստերոիդների ցանկ (190401-190500)
Վարդգես Ուլուբաբյան

Վարդգես Աշոտի Ուլուբաբյան (նոյեմբերի 8, 1968(1968-11-08), Ստեփանակերտ, Ադրբեջանական ԽՍՀ, ԽՍՀՄ)


== Կենսագրություն և գործունեություն ==
Ծնվել է 1968 թ. նոյեմբերի 8-ին՝ Ստեփանակերտ քաղաքում։ 1980 թ. ավարտել է Ստեփանակերտի թիվ 8 միջնակարգ դպրոցը։ 
1980-1982 թթ. աշխատել է Ստեփանակերտի կոնդենսատորների գործարանում։ 1982-1984 թթ. ծառայել է խորհրդային բանակում։ 
1984-1986 թթ. սովորել է Ռուսաստանի Պենզա քաղաքի շինարարական ինստիտուտում։ 1986 թ. ընդունվել և 1988 թ. ավարտել է Պենզայի կուլտուր-լուսավորական ուսումնարանի թատերական ռեժիսուրայի բաժինը։ 1988 թ. վերադառնալով Ստեփանակերտ` աշխատանքի է անցել ԼՂԻՄ հեռուստառադիոկոմիտեում` որպես ռեժիսորի ասիստենտ։
1989 թ-ից. ակտիվորեն մասնակցել է Արցախի ինքնապաշտպանական մարտերին, որոնց ընթացքում բազմիցս վիրավորվել է։ Հետագայում ծառայել է ԼՂՀ ՊԲ քաղբաժնում, որպես ավագ սպա, մասնակցելով նույն բաժնին կից ստեղծված «Գոյամարտ» հեռուստածրագրի հիմնադրման աշխատանքներին։ 1995-1998 թթ. աշխատել է Արցախի հեռուստատեսության և ռադիոյի պետական կոմիտեում՝ որպես հեռուստատեսության գլխավոր ռեժիսոր։ 1998 թ. կրկին անցել է զինվորական ծառայության, նախ՝ որպես ՀՀ ՊՆ լրատվության և քարոզչության վարչության հեռուստաօպերատոր, ապա՝ ԼՂՀ ՊԲ լրատվության և քարոզչության բաժնի հեռուստառեժիսոր։
2003 թ. հուլիսին զորացրվել է և անցել կենսաթոշակի՝ երկարամյա զինվորական ծառայության կարգով։ 2001-2007 թթ. հեռակա կարգով սովորել և ավարտել է Սանկտ Պետերբուրգի պետական համալսարանի լրագրության բաժինը։ 2003 թ. աշխատել է ՀՀ հանրային հեռուստատեսությունում՝ որպես հեռուստաօպերատոր։ 2007-2008 թթ. աշխատել է Արցախի հանրային հեռուստատեսությունում՝ որպես հեռուստառեժիսոր։ 2008 թ. հունվարին նշանակվել է ԼՂՀ ԿԱ արխիվային գործի վարչության պետ։ 2010 թ. մայիսի 23-ի խորհրդարանական ընտրություններում ընտրվել է ԼՂՀ հինգերորդ գումարման Ազգային Ժողովի պատգամավոր՝ համամասնական ընտրակարգով, «Ազատ Հայրենիք» կուսակցության ընտրացուցակով։ Ազգային Ժողովի գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ է։ «Ազատ Հայրենիք» կուսակցության անդամ է։ Ազգային Ժողովի «Հայրենիք» խմբակցության անդամ է։


== Պարգևներ ==
Պարգևատրված է «Մարտական խաչ» 2-րդ աստիճանի շքանշանով և «Մայրական երախտագիտություն» մեդալով։


== Ընտանիք ==
Ամուսնացած է, ունի երեք զավակ։


== Արտաքին հղումներ ==
http://www.artsakh.tv/am/news/show/578
https://www.youtube.com/watch?v=ReuzN8-ZzAU
Ճքճքան մրտիմն

Մրտիմն ճքճքան, (լատ.՝ Anas querquedula), բադերի ընտանիքի թռչուն։


== Արտաքին տեսք ==
Նստակյաց է, քիչ տարածված։ Մարմնի երկարությունը 37-41 սմ է, թևերի բացվածքը՝ 60-63 սմ, կենդանի զանգվածը՝ 280-550 գ։ Արուի դիմային հատվածը և վիզը շիկակարմիր-դարչնագույն են, լայն ու սպիտակ հոնքը տարածվում է ներքև՝ մինչև ծոծրակը։ Դաստակաթևը և մարմնի կողքերը կապույտ-մոխրագույն են։ Էգը դարչնագույն է, կտուցը՝ հիմքում սպիտակավուն բծով, այտերը՝ հորիզոնական մուգ զոլով, կրծքի ստորին մասը հաճախ շիկակարմրավուն է։


== Սննդառություն ==
Կեր է որոնում ջրի մակերեսին, հազվադեպ՝ գլխիվայր կիսասուզված՝ խիտ փարթամ բուսուտներում։ Սնվում է ջրային անողնաշարավորներով։


== Բնորոշ հատկանիշներ ==
Աչքի է ընկնում արագ թռիչքով, թռչում է ուղիղ գծով։ Կազմում է երամներ (մի քանի տասնյակից մինչև մի քանի հազար թռչուն)։ Բնակվում է լճերում, ճահճուտներում, գետերում։


== Բնադրում ==
Բները հայտնվում են ապրիլի վերջից հունիսի սկիզբը։ Բույնը փոսիկ է՝ խոտաբույսերից, աղվափետուրներից։ Բնադրում է գետնին, ջրին մոտ։ Դնում է 46 մմ տրամագծով, բաց դարչնագույն 8-9 ձու։ Սևանի մակարդակի նվազման և Գիլլի լճի չորացման հետևանքով թվաքանակը և տարածման շրջանները կրճատվել են։ Մարզային և սիրողական որսորդության օբյեկտ է. որսվում է մեծ քանակությամբ։


== Պատկերասրահ ==
Բոլշելուչինսկոե

Բոլշելուչինսկոե (ռուս.՝ Большелучинское), գյուղ Ռուսաստանի Վլադիմիրի մարզի Յուրև-Պոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիու

Անվան այլ կիրառումների համար տե՛ս՝ Դիու (այլ կիրառումներ)Դիու, Դիուդաղ, Դիուտաղ, Դույուդաղ, լեռ Ադրբեջանի Օրդուբադի և Ջուղայի շրջանների լեռների միջև, Զանգեզուրի լեռնաշղթայի հարավային հատվածում։ Բարձրությունը 2570 մ։


== Ծանոթագրություններ ==
Սեդրակ Մովսիսյան

Սեդրակ Գարեգինի Մովսիսյան, հայ խորհրդային կենսաքիմիկոս, ՀԽՍՀ ԳԱ թղթակից անդամ (1977)։ 


== Կենսագրություն ==
1956 թվականին ավարտել է Երևանի բժշկական ինստիտուտի բուժական ֆակուլտետը, մինչև 1958 թվականը աշխատել է Ապարանի շրջանում որպես առողջապահության բաժնի վարիչ, 1958 թվականից՝ ՀԽՍՀ ԳԱ կենսաքիմիայի ինստիտուտում։ Եղել է նշված ինստիտուտի ամինաթթուների և նուկլեոտիդների լաբորա տորիայի վարիչ (1969 թվականից), տնօրենի տեղակալ գիտության գծով (1971 թվականից)։ Գիտական հետազոտությունները վերաբերում են օրգանիզմում (հատկապես նյարդային հյուսվածքում) ամինաթթուների փոխանակության հարցերին։ Հյուսվածքներում էներգետիկ Փոխանակության վերաբերյալ նրա աշխատանքների արդյունքներն ունեն գործնական կարևոր նշանակություն։ Մովսիսյանը եղել է նյարդաքիմիկոսների միջազգային ընկերության, ՀԽՍՀ կենսաքիմիկոսների ընկերության նախագահության անդամ։


== Ծանոթագրություններ ==
Ատլասովի կղզի

Ատլասովի կղզի, ռուսերեն հայտնի որպես Օստրով Ատլասովա (Остров Атласова) կամ ճապոներեն Արայիդո (阿頼度島): Այն ամենահյուսիսային  կղզին և հրաբուխն է, ինչպես նաև Կուրիլյան կղզիների ամենաբարձր հրաբուխը, Ռուսաստանի Սախալինի մարզի մի մասը։ Ռուսական անունը անգլերեն երբեմն ներկայացվում է որպես Ատլասովա կղզի։ Կղզու այլ անուններ են Ույախուժաչ, Օյակոբա և Ալաիդ՝ կղզու վրա հրաբխի անունը։
Կղզին անվանակոչված է ի պատիվ Վլադիմիր Ատլասովի՝ 17-րդ դարի ռուս հետազոտող, որը Կամչատկայի թերակղզին միացրել է Ռուսաստանին։ Այն հիմնականում Վուլկան Ալաիդ ստորջրյա հրաբխի կոնն է, որը Օխոտի ծովից դուրս ցցված է 2339 մետր (7674 ոտնաչափ)։ Կղզին ունի 119 կիլոմետր քառակուսի (46 մղոն քառակուսի) տարածք, սակայն այժմ բնակեցված չէ։ Բազմաթիվ պիրոկլաստիկ կոներ կան հրաբխի ստորին լանջերի վրա՝ բազալտից մինչև բազալտային անդեզիտ՝ մասնավորապես հյուսիսարևմտյան և հարավարևելյան կողմերում՝ ներառելով 1993-34 թվականների ժայթքման արդյունքում առաջացած ծովային կոնը։ 
Նրա գրեթե կատարյալ ձևը շրջանի ժողովուրդների մեջ, որոնցից են իտելմենները և կուրիլյան այնուները, առաջացրել է հրաբխի մասին բազմաթիվ լեգենդներ։ Ռուս գիտնական Ստեփան Կրաշենիննիկովին պատմել են մի պատմություն, ըստ որի այն Կամչատակայում մի լեռ էր, սակայն հարևան լեռները նախանձում էին նրա գեղեցկությանը, այդ պատճառով նրան վտարում են ծով՝ հարավային Կամչատկայում թողնելով Կուրիլյան լիճը։ Աշխարհագրորեն այս պատմությունը չունի որևէ ապացույց, քանի որ վերջին սառցե դարաշրջանից հետո սառցադաշտերի մեծ մասը հալվել էր՝ բարձրացնելով երկրի վրա ջրի մակարդակը և հավանաբար ողողելով դեպի հրաբուխ տանող վերգետնյա կամուրջը: Ըստ 1875 թվականի Սանկտ Պետերբուրգի պայմանագրի՝  Կուրիլյան կղզիները տեղափոխվում են դեպի Ճապոնիա, և Օյակոբան, ինչպես անվանում են ճապոնացիները, դառնում է կայսրության ամենահյուսիսային կղզին, ինչպես նաև գեղագիտական գովասանքի առարկա: Իտո Օամուն (1926) համարել է այն ավելի սքանչելի, քան Ֆուձիյամա լեռը: 
Վարչականորեն կղզին պատկանում է Ռուսստանի Դաշնության Սախալինի մարզին։ 


== Տես նաև ==
Ռուսաստանի կղզիների ցանկ
Ռուսաստանի հրաբուխների ցանկ
Հյուսիսային Ասիայի ուլտրաների ցանկ


== Ծանոթագրություններ ==


== Արտաքին հղումներ ==
The Russian Kuril Islands Expedition to Atlasov
Sakhalin Oblast(չաշխատող հղում)
"Vulkan Alaid, Russia" on Peakbagger
Մեծ Կասկա

Մեծ Կասկա (ռուս.՝ Большая Каска), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Մոլոմա գետի աջ ափին՝ 329 կմ հեռավորության վրա։ Գետի երկարությունը 27 կմ է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300312111100035126
Կոդը ըստ հիդրոլոգիական հետազոտության (ՌԴ) — 111103512
Ավազանի կոդը — 10.01.03.003
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սարի-Հասան

Սարի-Հասան, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բոյանա Գրեգորիչ

Բոյանա Գրեգորիչ Վեյզովիչ (խորվաթերեն՝ Bojana Gregorić Vejzović, փետրվարի 17, 1972(1972-02-17), Զագրեբ, Խորվաթիայի Սոցիալիստական Հանրապետություն, ՀՍՖՀ), կինոյի և հեռուստատեսության խորվաթ ժամանակակից դերասանուհի։ Լայն ճանաչման է արժանացել հատկապես Naša mala klinika ֆիլմի գլխավոր հերոսուհու՝ բժշկուհի Լիլի Շտրիգայի կերպարը մարմնավորելու, «Լեա և Դարիա» (Lea i Darija) կինոնկարում տպավորիչ դերակատարմամբ հանդես գալու, The Incredibles («Սուպեր ընտանիքը», բառացի թարգմանած՝ «Անհավատալիները») օսկարակիր մուլտֆիլմի խորվաթերեն կրկնօրինակում Հելեն Փարրին հնչյունավորելու շնորհիվ։


== Անձնական կյանք ==
Բոյանան ծնվել է 1972 թվականի փետրվարի 17-ին, Խորվաթիայի մայրաքաղաք Զագրեբում, խորվաթ կինոգործիչների ընտանիքում. հայրը՝ Բորիս Գրեգորիչը, պրոդյուսեր է, մայրը՝ Բոժիդարկա Ֆրայտը, նշանավոր դերասանուհի։ 2006 թվականին Բոյանան ամուսնացել է խորվաթ դերասան Էնես Վեյզովիչի հետ։ Ունեն մեկ տղա և մեկ դուստր։


== Պագևներ ==
Բոյանա Գրեգորիչը դերասանական արվեստում ձեռք բերած նվաճումների համար արժանացել է բազմաթիվ պարգևների, այդ թվում՝ հետևյալ մրցանակներին. Marul (Մարկո Մարուլիչի պատվին սահմանված մրցանակ, 1996), Rektorova Nagrada (Զագրեբի համալսարանի ռեկտորի մրցանակ, 1996), խորվաթական արտիստական մրցանակ (1997), Večernjakova Zlatna ruža (կինոյի և հեռուստատեսության լավագույն դերասանին խրախուսելու նպատակով Večernji list օրաթերթի խմբագրության սահմանած մրցանակը, 1998, 1999, 2000, 2004), Zlatni Histrion (1999), Orlando (1999)...
Բոյանան երաժիշտներ Զլատան Ստիպիշիչի (Ջիբոնիի), Մայ Վուչիչի և ֆուտբոլիստ Սլավեն Բիլիչի հետ ընտրվել է ՅՈՒՆԻՍԵՖ-ի բարի կամքի դեսպան Խորվաթիայում։


== Ծանոթագրություններ ==
Ակնաղբյուրի պատմության և մշակույթի անշարժ հուշարձանների ցանկ (Ասկերանի շրջան)

Անվան այլ կիրառումների համար տե՛ս՝ Ակնաղբյուրի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արցախի Հանրապետության Ասկերանի շրջանի Ակնաղբյուր գյուղի պատմության և մշակույթի հուշարձանների ցանկը։ Ցանկում ներառված է ընդամենը 9 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Ռիֆ Դիմաշկի գավառ

Տես նաև` Ռիֆ Դիմաշկ
Ռիֆ Դիմաշկի գավառ (արաբ․՝ ريف دمشق‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Ռիֆ Դիմաշկի մարզի 10 գավառներից մեկը։
Վարչական կենտրոնն է Դամասկոս քաղաքը։ 2004 թվականի մարդահամարի տվյալներով գավառը ունի 837,804 բնակչություն։ Տարածք կազմում է 719.71 քառ. կմ։
Ռիֆ Դիմաշկի գավառը բաղկացած է 6 շրջաններից՝

Ալ-Քիսվա շրջան (արաբ․՝ ناحية الكسوة‎‎), կենտրոն՝ Ալ-Քիսվա, բնակչություն 112,095
Բաբբիլայի շրջան  (արաբ․՝ ناحية ببيلا‎‎), կենտրոն՝ Բաբբիլա, բնակչություն 341,625
Ջարամանայի շրջան (արաբ․՝ ناحية جرمانا‎‎), կենտրոն՝ Ջարամանա, բնակչություն 114,363
Ալ-Մալիհայի շրջան (արաբ․՝ ناحية المليحة‎‎), կենտրոն՝ Ալ-Մալիհա, բնակչություն 56,652
Քաֆր Բատնայի շրջան (արաբ․՝ ناحية كفر بطنا‎‎), կենտրոն՝ Քաֆր Բատնա, բնակչություն 123,474
Արբինի շրջան (արաբ․՝ احية عربين‎‎), կենտրոն՝ Արբին, բնակչություն 89,595


== Ծանոթագրություններ ==
Օջախուրի

Օջախուրի (վրաց.՝ ოჯახური), ազգային վրացական ուտեստ, իրենից ներկայացնում է տապակած միսը կարտոֆիլով։ Պատրաստում են տարբեր տեսակի մսերից (տավարի միս, խոզի միս և նույնիսկ հավի) , կարտոֆիլ, համեմունքներ, սովորաբար մատուցվում է կեցի կոչվող կավե ամանով, որ տակի հատվածում պղնձապատ է։ Այն նախապես տաքացնում են ջեռոցում, հետո մատուցում, որ երկար պահպանի տաքությունը։


== Ստուգաբանություն ==
Վրացերեն լեզվով «օջախուրի» նշանակում է «ընտանեկան» այդ ուտեստը սովորաբար պատրաստում են ամբողջ ընտանիքի համար։


== Բաղադրություն ==
Մեկ բաժնի համար անհրաժեշտ է 250 գրամ խոզի միս, սոխ և կանաչի, կարտոֆիլ, սխտոր, համեմունքներից՝ սև պղպեղ և սվանետիի աղ, որ մի քանի համեմունքների խառնուրդ է։


== Ծանոթագրություններ ==
Յասենովոե (գյուղ, Զենկովի շրջան)

Անվան այլ կիրառումների համար տե՛ս՝ ՅասենովոեՅասենովոե (ուկրաիներեն՝ Ясенове), գյուղ Ուկրաինայի Պոլտավայի մարզի Զենկովի շրջանում։
1984 թվականի տվյալներով Յասենովոե գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլնայա Ստեպ (գյուղ, Նովի Սանժարիի շրջան)

Վոլնայա Ստեպ (ուկրաիներեն՝ Вільний Степ), գյուղ Ուկրաինայի Պոլտավայի մարզի Նովի Սանժարիի շրջանում։ Հիմնադրվել է 1939 թվականին։
2001 թվականի տվյալներով Վոլնայա Ստեպ գյուղում բնակվում էր 187 մարդ։ Բնակավայրը զբաղեցնում է 1248 կմ² տարածք։ Բնակչության խտությունը կազմում էր 149,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգոր Տուտեորդի

Գրիգոր Տուտերորդի (անհայտ - 1216, Վայոց ձոր (գավառ), Սյունիք, Արփա գյուղ), եկեղեցական գործիչ։
Հաղպատի եպիսկոպոս, Սանահինի վանքի վանահայր։ 1154 թվականին ստացել և կազմվել է մի ձեռագիր, որի մեջ թողել է հիշատակարան։ Հեղինակ է մի շարք նամակների՝ ուղղված Ներսես Շնորհալուն, որը վերաբերվում էր հայ և բյուզանդական եկեղեցիների միության խնդրին։ Իր թղթերում Գրիգոր Տուտերորդին մերժում է եկեղեցիների միության գաղափարը, խորհուրդ տալիս հենվել «քրիստոնեության պատվար մեծափառ ռուսական եկեղեցու վրա»։
Մերժել է կիլիկյան հայրերի և Հռոմկլայի կաթողիկոսների առաջարկած՝ եկեղեցիների միության գաղափարը։
Գրիգոր Տուտեորդու Գրիգոր Ղ Տղային ուղղած թղթերում զգուշացրել է այդ միությունն իրագործելու ծանր հետևանքների մասին։ Գրիգոր Տուտեորդու հետ հաշվի են նստել Հռոմկլայի հայոց կաթողիկոսարանում և Արցախում։ Նրա անունը հիշատակվում է ավանդապատումներում, Սանահինի և Հաղարծնի վանքերի վիմական արձանագրություններում։ Գրիգոր Տուտեորդին այդ վանքերին է նվիրել գրքեր, եկեղեցական օգտագործման թանկարժեք իրեր, դրամ հատկացրել վանական հաստատությունների շինարարության համար։
Սանահինի վանքի Սուրբ Հարություն եկեղեցու հյուսիսային կողմում է գտնվում Գրիգոր Տուտեորդու խաչքար-տապանաքարը (1183, գործ՝ Մխիթար Կազմողի)։


== Ծանոթագրություններ ==
Ալֆրեդո Բիոնդա

Ալֆրեդո Բիոնդա (իտալերեն՝ Alfredo Biondi, հունիսի 29, 1928(1928-06-29), Պիզա, Տոսկանա, Իտալիա - հունիսի 24, 2020(2020-06-24), Ջենովա, Իտալիա), իտալացի քաղաքական գործիչ և փաստաբան։


== Կենսագրություն ==
Ալֆրեդո Բիոնդան ծնվել է 1928 թվականի հունիսի 29-ին Պիզայում։ 1985-1986 թվականներին եղել է Իտալիայի լիբերարների կուսակցության քարտուղարը, իսկ հետագայում զբաղեցնում է այդ կուսակցության նախագահի պաշտոնը։ 1968 թվականի հունիսից մինչև 1972 թվականի մայիսը համալրում է Իտալիայի պատգամավորական խորհրդի շարքերը։ Այդ պաշտոնում վերընտրվում է 1983 թվականի հունիսից մինչև 2006 թվականի ապրիլը։ 2006 թվականի ապրիլին դառնում է Իտալիայի վարչապետ։
1994 թվականին Իտալական լիբերարների կուսակցության վերջին նախագահի՝ Ռաֆայել Կոստայի, հետ հիմնադրում է «Կենտրոնի համագործակցությունը», որը նոր ձևավորվող «Առա՛ջ, Իտալիա՛» կուսակցության փոքր խմբակցություն էր։ 1994 թվականին դառնում է Սիլվիո Բերլուսկոնիի նորաստեղծ կառավարության արդարադատության նախարարը (80-ական թվականներին նա նաև աշխատել է որպես բնության նախարար)։
Բիոնդին 2004 թվականի սկզբից դառնում է «Առա՛ջ, Իտալիա՛» կուսակցության նախագահը։
Վերջերս դատարանում հանդես է եկել որպես «Ջենովա» ֆուտբոլային ակումբի փաստաբան։ Նա մանկուց եղել է այդ ակումբի սիրահարը։
2014 թվականի փետրվարին նա, նախկին նախարար Ռենատո Ալտիսիմոի, նախկին նախարար Կառլո Սկոնյամիլոյի և ուրիշների հետ միասին նա դարձավ «Լիբերարներ» (I liberali) կուսակցության համահիմնադիրների մեկը։


== Ծանոթագրություններ ==


== Արտաքին հղումներ ==
Openpolis.it
Reebok

Reebok` սպորտային հագուստ և պարագաներ արտադրող ամերիկյան ընկերություն։ Սպորտային կոշիկներից բացի ընկերությունն արտադրում է պայուսակներ, վերնաշապիկներ, վարտիքներ, անդրավարտիքներ, գլխարկներ և այլն։ Ներկայումս Ադիդասի դուստր ընկերությունն է։
Հիմնադրվել է 1958 թվականին՝ որպես դեռևս 1895 թվականից անգլիական Բոլտոն քաղաքում գործող J. W. Foster and Sons ընկերության գործընկեր։ 1958-ից մինչև 1986 թվականը Reebok-ի արտադրած ողջ հագուստեղենը զարդարված է եղել Մեծ Բրիտանիայի դրոշով՝ ընկերության անգլիական ծագումը ընդգծելու նպատակով։ 2005 թվականին վաճառվել է գերմանական Ադիդաս ընկերությանը։ Reebok-ի գլխավոր գրասենյակը գտնվում է ԱՄՆ-ի Մասաչուսեթս նահանգի Բոստոն քաղաքում՝ Սիփորթ շրջանում։ Տարածաշրջանային գրասենյակներ են գործում Ամստերդամ, Մոնրեալ, Հոնկոնգ և Մեխիկո քաղաքներում։


== Ծանոթագրություններ ==


== Արտաքին հղումներ ==
{{{1}}} Reebok. պաշտոնական կայք
Վաճառվում են մանկական կոշիկներ՝ երբեք չկրած

Վաճառվում են մանկական կոշիկներ՝ երբեք չկրած (անգլ.՝  For sale: baby shoes, never worn), վեց բառանոց պատմվածք, կարճ արձակի օրինակ։ Պատմվածքը հաճախ վերագրվում է Էռնեստ Հեմինգուեյին, սակայն նրա հեղինակությունը հաստատված չէ, և նմանատիպ այլ պատմվածքներ ևս վերագրվում են նրան։


== Հեղինակային խնդիր ==
Պատմվածքը Հեմինգուեյին վերագրելը գալիս է մի չստուգված պատմությունից, ըստ որի, Հեմինգուեյը գրազ է եկել իր ընկերների հետ։ 1992 թվականին կանադացի հումորիստ Ջոն Ռոբերտ Կոլոմբոյին ուղղված նամակում նրա ընկեր Արթուր Ք. Քլարքը պատմում է հետևյալը. ճաշի ժամանակ Հեմինգուեյը գրազ է գալիս 10 դոլարի վրա, որ կկարողանա 6 բառանոց պատմվածք գտնել։ Եվ մինչև ճաշը կմատուցվեր, Հեմինգուեյը անձեռոցիկի վրա գրում է. «Վաճառվում են մանկական կոշիկներ՝ երբեք չկրած» ("For sale։ baby shoes, never worn") և փոխանցում է այն սեղանի շուրջ նստածներին ու հավաքում է իր 10 դոլարները։


== Պատմություն ==
1910 թվականի մայիսի 16-ին The Spokane Press թերթի խմբագրությունը «Երեխայի մահվան ողբերգությունը վերադառնում է նրա շորերի վաճառքի հետ» անվանումով մի հոդված է հրապարակում։ Այդ ժամանակ Հեմինգուեյը հազիվ 10 տարեկան կլիներ, և նրա ստեղծագործական տարիները դեռ հեռու էին։ 
1971 թվականին Վիլյամ Ռ. Քեյնը առաջնորդող հոդված է տպագրել, որտեղ ներկայացրել է պատմության հիմնական միտքը՝ պատմելով մի կնոջ մասին, ով կորցրել էր իր երեխային՝ առաջարկելով «Փոքրիկ կոշիկներ, երբեք չկրած» ("Little Shoes, Never Worn") վերնագիրը։ Պատմության այս տարբերակում կոշիկները ոչ թե վաճառվում են, այլ՝ նվիրվում։ Այսպիսով, մեկ այլ երեխա կարող է օգտվել և ինչ-որ չափով սփոփել կնոջը։ 
1921 թվականին այս պատմությունն արդեն տարբեր տարբերակներով հրապարակվել էր։ Տարբերակներից մեկում կոշիկը փոխարինվում է մանկասայլակով։ 
Պատմության հետ Հեմինգուեյի կապի մասին առաջին անգամ խոսվել է 1991 թվականին, 30 տարի նրա մահից հետո։ Պատմությունը ներկայացվել է Փիթեր Միլլերի «Տպագրվիր, ներկայացվիր. գրական գործակալի խորհուրդները՝ ստեղծագործություններդ վաճառելու համար» գրքում։ Նա հաստատում է, որ պատմությունը լսել է 1974 թվականին։ 1992 թվականին Ջոն Ռոբերտ Կոլոմբոն տպագրեց Արթուր Ք. Քլարքի նամակը, որտեղ վկայված է Հեմինգուեյի գրազի ու գրազը հաղթելու մասին պատմությունը։


== Ժառանգություն ==
Նվազագույն քիչ բառերով պատմվածք ներկայացնելու փորձը գրականության մեջ հայտնի է որպես կարճ արձակ։ 2004 թվականի ն Smith Magazine-ը տպագրել է վեց բառանոց պատմվածքների ժողովածու։


== Ծանոթագրություններ ==
Մոնտկամ շրջան (Միչիգան)

Մոնտկամ շրջան (անգլ.՝ Montcalm County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,867 կմ² է, բնակչությունը՝ 63,342 մարդ (2010 թ. տվյալներով)։ Շրջկենտրոնն է Ստենտոն բնակավայրը։ Կազմավորվել է 1831 թ.։
Տերելլե

Տերելլե (իտալերեն՝ Terelle), կոմունա Իտալիայում, գտնվում է Լացիո շրջանում, պրովինցիա Ֆրոզինոնեում։ Բնակչությունը կազմում է 536 մարդ (2008 թվականի տվյալներով), խտությունը կազմում է 17 մարդ/կմ²։ Տարածքը կազմում է 32 կմ²։ Փոստային ինդեքս՝ 3020։ Հեռախոսային կոդ՝ 0776։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0776 336013
Էլ-փոստ։ comuneterelle@libero.it
Պաշտոնական կայք։ http://www.comuneterelle.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (227801-227900)

Աստերոիդների ցանկ (227701-227800)  • Աստերոիդների ցանկ  • Աստերոիդների ցանկ (227901-228000)
 Աստերոիդների ցանկ (227701-227800)  • Աստերոիդների ցանկ  • Աստերոիդների ցանկ (227901-228000)
Օսե լե Տրուա Մեզոն

Օսե լե Տրուա Մեզոն (ֆր.՝ Ossey-les-Trois-Maisons), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 573 մարդ, բնակչության խտությունը` 35.26 մարդ/կմ²։ Բնակավայրը զբաղեցնում է 16.25 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հարավ-արևելք, Շալոն ան Շամպայն քաղաքից` 75 կմ հարավ-արևմուտք, Տրուա քաղաքից` 30 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 370 աշխատունակ (15-64 տարեկան)  բնակիչ, որոնցից ակտիվ էին 275-ը, իսկ ոչ ակտիվները` 95։ Ակտիվության ցուցանիշը կազմում է 74,3 %։ 275 աշխատունակ մարդկանցից աշխատել է 240 անձ (136 տղամարդ և 104 կին)։ Գործազուրկ են եղել 35 անձ (9 տղամարդ և 26 կին)։ 95 անաշխատունակներից 28-ը եղել են աշակերտներ կամ ուսանողներ, 37-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյումրիի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Գյումրի քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1023 հուշարձան (27 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Հոմանիշների բառարան

Հոմանիշների բառարան, բառարանի տեսակ։ Բառացանկն ընդգրկում է հոմանիշությամբ առնչվող բառերը. յուրաքանչյուր գլխաբառի դիմաց բերվում է դրա հոմանիշային շարքը։
Հոմանիշների բառարանագրման փորձեր արվել են նաև անցյալում։ Նոր ժամանակների առաջին ուշագրավ գորշն այս բնագավառում համարվում է Հ. Թ. Գայայանի «Բառարան-գանձարան հայոց լեզուի հոմանիշներու» աշխատությունը (Կահիրե, 1938)։ Սակայն այս բառարանի նշանակությունը սոսկ պատմական է, նրանում կան բազմաթիվ թերություններ։ 1967 թ. լույս տեսավ Ա. Սուքիասյանի «Հայոց լեզվի հոմանիշների բառարանը», որն արժեքավոր ներդրում է հայ բառարանագրության մեջ։ Նրանում տեղ են գտել գրաբարի, միջին հայերենի, բարբառների, նոր գրական հայերենի (արևմտահայ ու արևելահայ գրական լեզուներ) ավելի քան 83 հազար բառ ու դարձվածքային միավոր։ Բնականաբար հիմնական բառամթերքը արևելահայ գրական լեզվինն է։ Բառահոդվածում տրվում են գրական հայերենի նորմավորումն արտահայտող քերականական, ոճական, բառագործածական նշումներ։ Բառահոդվածը հագեցած է հոմանիշային հարուստ ցուցադրումներով, գրեթե հոմանիշային լիակատար ցանկով, բառարանագրական անհրաժեշտ նկատումներով։


== Աղբյուրներ ==
Հ. Պետրոսյան, Հայերենագիտական բառարան, Երևան, 1987։


== Արտաքին հղումներ ==
Հայոց Լեզվի Հոմանիշների Բացատրական Բառարան, Աշոտ Մուրադի Սուքիասյան։ Երեւանի Պետական Համալսարան, Երեւան, 2009։
Հայոց լեզվի հոմանիշների բառարան, Աշոտ Մուրադի Սուքիասյան։ Հայկական ՍՍՀ Գիտությունների Ակադեմիայի Հրատարակչություն, Երեւան, 1967։
Գրաբարի հոմանիշների բառարան, Ռուբէն Սերոբի Ղազարեան։ Մեծի Տանն Կիլիկիոյ Կաթողիկոսութիւն, Անթիլիաս, 2006։
Բառարան Գանձարան Հայերէն Լեզուի, Յարութիւն Թ. Գայայեան։ Տպագրութիւն Գալֆա, Գահիրէ, 1938։
Լոուրենս (Կանզաս)

Անվան այլ կիրառումների համար տե՛ս՝ Լոուրենս (այլ կիրառումներ)Լոուրենս (անգլ.՝ Lawrence), Կանզաս նահանգի մեծությամբ վեցերորդ քաղաքը, Դուգլաս շրջանի մայրաքաղաքը։
Գտնվում է նահանգի հյուսիս-արևելքում, Տոպիկա քաղաքից 40 կմ արևելք և Կանզաս-Սիթիից 66 կմ արևմուտք։ Տեղակայված է Կանզաս և Ուակարուս գետերի ափերին։ 2010 թվականի տվյալներով քաղաքի բնակչությունը կազմում է 87,643 մարդ։ Քաղաքում է գտնվում Կանզասի համալսարանը ու Հնդկական Ցեղերի «Հասկելլ» համալսարանը։
U.S. News & World Report լրագրում Լոուրենսը անվանել են թոշակառուների համար ամենալավ բնակավայրերից մեկը, իսկ Parents & Colleges ներառել է նրան տասը ամենալավ համալսարանական քաղաքների մեջ։


== Կլիմա ==


== Ծանոթագրություններ ==
(1992) Գալվարինո

(1992) Գալվարինո (անգլ.՝ Galvarino), աստերոիդ աստերոիդների հիմնական գոտում։ Հայտնաբերվել է 1968 թվականի հուլիսի 18-ին Կառլոս Տոռեսի և Ս. Կոֆրեի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,991301 ա. մ., առավելագույնը մոտենում է 2,8493 ա. մ. հեռավորության վրա և հեռանում 3,1333 ա. մ.։ Արեգակի շուրջ մեկ ամբողջական պտույտ է կատարում 1889,68 երկրային օրվա ընթացքում, իր ուղեծրով շարժվելով միջինում 0,190508 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,57° անկյուն։
Գալվարինո աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1992) Գալվարինո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տուրնեի Աստվածամոր տաճար

Տուրնեի Աստվածամոր տաճար (ֆր.՝ Cathédrale Notre-Dame de Tournai, հոլ.՝ Onze-Lieve-Vrouw van Doornik), Տիրամորը նվիրված մայր տաճար բելգիական Տուրնե քաղաքում։ Եպիսկոպոսական նստավայր է (Տուրնեի կաթոլիկական եպիսկոպոսություն)։
Տուրնեի Մայր տաճարը դասվում է Եվրոպայի ամենագեղեցիկ պաշտամունքային կառույցների շարքին։ 2000 թվականին ընդգրկվել է ՅՈՒՆԵՍԿՕ-ի համաշխարհային ժառանգության ցանկում։


== Պատմություն ==
Մայր Տաճարի շինարարությունը սկսվել է 1110 թվականին այն բանից հետո, երբ 9-րդ դարի կեսերին հրդեհն ավերել է այդ վայրում գտնվող եպիսկոպոսական պալատն ու եկեղեցական համալիրը։
1191 թվականին ռոմանական ճարտարապետական ոճով կառուցվել է տաճարի հիմնական շենքը (միանավ), նրա աշտարակները, կողային տարածքները։ 13-րդ դարում ռոմանական դասը քանդվել է, քանի որ եպիսկոպոս Գոտյե դը Մարվին պլանավորել էր տաճարի ամբողջական վերակառուցում գոթական ոճով։
Նոր գոթական դասերը կառուցվել են 1244-1255 թվականներին, սակայն տաճարի վերակառուցման հետագա աշխատանքները դադարեցվել են։ 1325 թվականին գոթական ոճով կառուցվել են միայն երկու կողային կապելլաներ։


== Ճարտարապետություն ==
Տաճարն ունի 5 աշխատակ՝ մեկ կենտրոնական և 4 անկյունային զանգակատուն։ Աշտարակների բարձրությունը 83 մ է։ Կառուցի բարձրությունը՝ 58 մ, երկարությունը 134 մ, լայնությունը՝ 36 մ։


== Պատկերասրահ ==

		
		
		


== Ծանոթագրություններ ==


== Մատենագրություն ==
«Tournai Cathedral (Belgium)»։ Evaluation by ICOMOS (Report)։ UNESCO։ 2000։ Վերցված է հուլիսի 7, 2011 
Bony Jean (1983)։ French Gothic architecture of the 12th and 13th centuries։ Berkeley: University of California Press։ ISBN 978-0-520-05586-5
Բաթման

Անվան այլ կիրառումների համար տե՛ս՝ Բաթման (այլ կիրառումներ)
Բաթման (թուրքերեն՝ Batman, քրդ.՝ Êlih, հայերեն՝ Բաթման), քաղաքատիպ շրջան Թուրքիայի հարավարևելյան մասում։ Քաղաքը Բաթմանի մարզկենտրոնն է։ 2008թ-ի տվյալներով քաղաքի բնակչությունը կազմում է 349 045 մարդ։ Քաղաքի հիմնական էթնիկական կազմը բաղկացած է թուրքերից, քրդերից և հայերից։ Բաթմանում են տեղի ունեցել նաև քրդերի և թուրք ոստիկանների միջև խոշոր բախումներից մի քանիսը։

Քաղաքը իր անունը ստացել է Բաթման գետի անունից։ Քաղաքի նախկին անվանումը, որը մինչև հիմա կիրառվում է քրդերի կողմից Էլիխն է։
Երկաթուղին Բաթմանը կապում է Ստամբուլի հետ։ Քաղաքում կա նաև օդանավակայան։
Բաթմանի բնիկ ժողովուրդները հայերը և քրդերն են։ Պարբերաբար Բաթմանում տեղի են ունենում քրդերի բախումներ ոստիկանական ստորաբաժանումների հետ։ Բացի այդ Բաթմանը Գերմանիայում, Հայաստանում և Վրաստանում ապրող եզդիների հայրենիքն է, որոնք փախել են այդ երկրներ Թուրքիայի կառավարության ռեպրեսիվ քաղաքականության հետևանքով, որը ուղղված էր ազգային փոքրամասնությունների դեմ։
Մինչև 50-ական թթ. Բաթմանը ոչ մեծ գյուղաքաղաք էր, որը դարձավ խոշոր քաղաք նավթային արդյունաբերության ի հայտ գալու հետ մեկտեղ, որը առաջինն էր Թուրքիայում։


== Գրականություն ==
Balaban, Meltem Şenol (2009)։ «Risk society and planning: the case of flood disaster management in turkish cities»։ PhD Thesis. Graduate School of Natural and Applied sciences, Middle East Technical University։ էջեր 147 ff 


== Արտաքին հղումներ ==
GAP Project page re Batman Archived 2012-12-02 at the Wayback Machine.
Batman Province Guide
Batman University Website